als_Latn dik_Latn sag_Latn
...Burrë e grua!
Një përfaqësues i aktores hollivudiane ka konfirmuar se prindërit e 6 fëmijëve kanë vënë kurorë të shtunën në Francë, në një ceremoni private.
Ceremonia u organizua në Chateau Miraval, në shtëpinë e tyre në Francë. Të gjashtë fëmijët patën detyrat e tyre në dasëm: Maddoxx dhe Pax, dy djemtë e mëdhenj të çiftit, shoqëruan Angelinën në altar, Zahara dhe Vivienne hidhnin petale, ndërsa Shiloh dhe Knox kishin për detyrë të mbanin unazat.
Brad Pitt dhe Angelina Jolie u martuan pas më shumë se 2 vitesh fejesë. Ata janë takuar në setin e xhirimit të Mr. and Mrs Smith në 2005-ën, në kohën kur Brad ishte ende i martuar me Jennifer Aniston.
Brad, 50-vjeç, dhe Angelina, 39-vjeç, janë prindër të tre fëmijëve biologjikë dhe 3 fëmijëve të adoptuar. Kjo është martesa e tretë për Jolie dhe e dyta për Pitt.
Në lidhje me martesën, Brad Pitt ka thënë në 2006 për Esquire: "Ne do të martohemi atëherë kur gjithë njerëzit e këtij vendi të kenë mundësi të martohen ligjërisht me kë dëshirojnë".
Ndërsa nusja ka thënë për Elle, se nuk e kishte menduar ndonjëherë se do të kishte fundin e lumtur në histori: "Nuk e mendoja kurrë se do të kisha fëmijë. Nuk e mendoja kurrë se do të bija në dashuri, se do takoja personin e duhur."
Mesa duket, Angelina e arriti fundin e lumtur!
als_Latn als_Latn als_Latn als_Latn als_Latn als_Latn als_Latn als_Latn